и за да се произнесе взе предвид следното :
Производството по делото е образувано въз основа на искова молба, подадена от  „. Б. за А. Л. П. , със седалище и адрес на управление : гр. Бл.. ул. ..., представлявана от Изпълнителния директор д- р Д. И. против Р. З. К. /РЗОК/ - Бл., с адрес : гр. Бл. ...,  представлявана от Директора д- р Ив. Д., с която е предявен иск с правно основание чл. 1 вр. чл. 4 от ЗОДОВ вр. чл. 203 и сл. от АПК.
С Разпореждане от 23.10.2018г. делото е насрочено за разглеждане в открито съдебно заседание на 05.12.2018г. в 10. 20 ч.
С Молба вх. № от 29.11.2018г. ищецът по настоящото адм. д. № 793/ 2018г., на основание чл. 232 от ГПК вр. чл. 144 от АПК, заявява, че оттегля иска, предмет на делото, и в тази връзка прави искане за прекратяване на производството по делото.
На базата на изложеното, съдът намира, че искането за прекратяване на производството по делото е основателно. 
Ищецът е този който предявил веднъж молбата си, разполага с процесуалната възможност, да промени своята позиция, като чрез това свое процесуално действие, доведе до прекратяването на инициирания от него процес. Това е негово субективно, потестативно право, и упражняването му, не е обусловено от съгласие на ответната страна. Направеното изявление от молителя за оттегляне на иска, води до задължение за съда, като го констатира, поради десезирането му, да прекрати производството по делото. Ето защо следва да се приеме, че е налице фактическия състав на чл. 232 от ГПК за десезиране на съда от разглеждането на предмета на адм. д. № 793/ 2018г. по описа на Административен съд - БлагоевгрА. поради което следва производството по посоченото дело, да бъде прекратено, и да бъде заличена датата на насроченото открито съдебно заседание по делото.
Основателно се явява искането на ищеца за връщане на надвнесената от него държавна такса в размер на 25. 00 лв., доколкото същият сам /без указания от страна на съда/ е внесъл 50. 00 лв., а дължимата от него по делото, съобразно чл. 2а, т. 2 от Тарифата за  държавните такси, събирани от съдилищата по ГПК, с оглед предмета му - иск по ЗОДОВ, заведен от юридическо лице, е в размер на 25. 00 лв. При това положение, на основание чл. 4б от Закона за държавните такси, следва да се постанови връщане на недължимо платената /надвнесената/ държавна такса от страна на ищеца по делото - „. Б. за А. Л. П.  – Бл. по посочената от него в молбата от 29.11.2018г., банкова сметка, открита в  ... .
Водим от горното, и на основание чл. 232 от ГПК вр. чл. 144 от АПК, съдът 
                                                     О  П  Р  Е  Д  Е  Л  И :
ПРЕКРАТЯВА производството по адм. д. № 793/ 2018г. по описа на Административен съд - Благоевград, на основание чл. 232 от ГПК вр. чл. 144 от АПК, поради оттегляне на иска от страна на ищеца.
Заличава датата на насроченото по делото открито съдебно заседание- 05.12.2018г. от 10. 20 ч.
Постановява връщане на сумата от 25. 00 лв. /двадесет и пет лева/, представляваща недължимо платена държавна такса, която да се преведе по посочената в Молба вх. № от 29.11.2018г. банкова сметка на „. Б. за А. Л. П.  - гр. Бл.. открита в  ... .
Определението може да се обжалва с частна жалба пред Върховния административен съд на Република България в 7- дневен срок от съобщаването му на страните.
                                                      АДМИНИСТРАТИВЕН СЪДИЯ: /п/ Иван Петков
Вярно с оригинала!
Г.Б.